open-index/open-wikipedia-markdown huggingface dataset:
Rye

:*For stedet Rye, se [[Rye (Byneset)]]*

Ei **rye** er et vevet teppe der en side er dekket med floss. I tillegg peker Ivar Aasen også på at *rya* kan bety et grovt teppe eller et gulvteppe. Det finnes ryer av ulike typer ble brukt som over- og underbredsel i seng eller soveplass eller som gulvteppe. Ryer kan veves av ny ull eller av gjenbruksmaterialer.  For uten i de nordiske landene er bruk av ryer kjent fra England, Nord-Tyskland, Nederland og Irland, og på 1600- og 1700-tallet ble det innført en del engelske ryer til Norge.

## Båtrye
Ryer har trolig først vært brukt av befolkningen langs kysten til overbredsel i åpne båter, og båtrya er vel kjent som fiskernes sengetøy i både i båt og i rorbu.  
 
Ei rye kunne veie om lag 18 kilo, og var verdt like mye som ei god melkeku. Arbeidsinnsatsen bak ei rye, fra spinning til ferdig rye, tilsvarer et halvt årsverk. Rya ble oppfattet som fiskernes mest verdifulle gjenstander.

I det tradisjonelle norske bondesamfunnet var skinnfellen det valigste man bredte over seg i senga. I fuktig klima tok skinnfellen fort skade. Vevde ryer, helt av ull, egnet seg derfor bedre.

Betegnelsen *napparye* brukes også om båtryer.

## Fillerye
Ei fillerye veves med oppklipte utbrukte tekstiler som innslag, og brukes som gulvteppe.


Kjøkken Nesset prestegard.jpg|Filleryer på gulvet i kjøkkenet i  Nesset prestegard, barndomshjemmet til Bjørnstjerne Bjørnson.
Interiør fra husmannsplassen Nysveen i Vardal på Eiktunet folkemuseum på Gjøvik 5.JPG|Fillerye i interiør fra husmannsplassen Nysveen i Vardal på Eiktunet folkemuseum på Gjøvik.
Ritamäki 5.jpg|Røykovn på Finngården Ritamäki, ei røykstue i Torsby i Sverige. Gården ble drevet av skogfinner fram til 1964.
Trøndelagsutstillingen 1930 42.jpg|Innreding med fillerye utstilt på Trøndelagsutstillingen 1930
Ukjent hotell, interiør - no-nb digifoto 20160303 00029 NB MIT FNR 06967 A.jpg|Norsk hotellinteriør fra slutten av 1940-tallet med lange ryer på gulvet.
Gartner Nils Haugen, Miland - no-nb digifoto 20151127 00170 NB MIT FNR 14066.jpg|«Gartner Nils Haugen, Miland» viser stue fra 1954 med filleryer også som tepper i lenestolene.
Svinesund 1.jpg|Norske kvinner på grensehandel i Svinesund 1958 vurderer fabrikkproduserte filleryer. 


## Se også
* Liste over håndverksfag og håndverksteknikker

## Litteratur
* Kjellmo, Ellen (1996): *Båtrya i gammel og ny tid.* Stamsund. ISBN 82-91233-12-8

## Referanser


## Eksterne lenker
* Se rye i DigitaltMuseum
* Se båtrye i DigitaltMuseum
* Se fillerye i DigitaltMuseum
* Se napparye i DigitaltMuseum
* Ingrid Vevkjerrings blogg
* Gokstad kystlag vever båtrye
Konfliktåret 1735

## Pågående konflikter
*Den russisk-østerrikske tyrkerkrig (**1735**-1739)
**Russland på den ene siden
**Det osmanske rike på den endra siden
*Korsikanske opprøret (1733-1743)
*Den polske tronfølgekrig (1733-1738)
**Kongeriket Polen (under Stanisław Leszczyński), Frankrike, Spania, Hertugdømmet Savoie på den ene siden
**Kongeriket Polen (under August III), Russland, Kurfyrstedømmet Sachsen og Østerrike på den andre siden
*Afsharid-osmanske krig (1730-**'1735**)
**Afsharid-riket på den ene siden
**Det osmanske rike på den andre siden
*Cresapkrigen (1730-1739)
**Pennsylvania på den ene siden
**Maryland på den andre siden

## Hendelser
*20. oktober &ndash; Slaget ved Klausen ble utkjempet nær byen Klausen i det daværende kurfyrstedømmet Trier. Franske styrker kommandert av marskalk François de Franquetot de Coigny ble slått i et forsøk på å drive bort keisersoldatene kommandert av Friedrich Heinrich von Seckendorff. Slaget var et av de siste viktige trefningene i den polske arvefølgekrigen.
* Oktober &ndash; Den polske tronfølgekrig: En forløpig fredsavtale, ratifisert i 1738, blir inngått.
* Den russisk-østerrikske tyrkerkrig: Russiske styrker mislykkes i å okkupere Krim på grunn av ufremkommelig veier etter telehiv.

## Fødsler
* 9. januar &ndash; John Jervis, 1. jarl av St Vincent, britisk marineadmiral (død 1823)
* 30. oktober &ndash; John Adams,  USAs president (død 1826)

## Dødsfall
* 8. oktober &ndash; Yongzheng-keiseren (født 1678)

## Referanser
Enkeltdistanse-VM på skøyter 2012 – 5000 meter damer

**Damenes 5&nbsp;000 meter-mesterskapsløp under [[Enkeltdistanse-VM på skøyter 2012]]** ble avholdt på IJsstadion Thialf, Heerenveen lørdag den 24. mars 16.35 lokal tid.

Martina Sáblíková var regjerende verdensmester og er regjerende olympisk mester.Sáblíková vant begge 5&nbsp;000 m løpene under verdenscupen i hurtigløp på skøyter 2011/12.Hun vant også den kombinerte 3&nbsp;000 m/5&nbsp;000 m-cupen for 2012.

Tsjekkiske Martina Sáblíková forsvarte tittelen på 5&nbsp;000 m og vant som hun gjorde i 2007, 2008, 2009 og 2011.

## Rekorder
Før konkurransen var gjeldende verdensrekord, mesterskapsrekord og banerekord:

Det ble ingen forbedringer på noen av disse rekordene i dette mesterskapet.

## Medaljevinnere

## Resultater

## Referanser
Sjoddi

**Sjoddi** (fra engelsk: *shoddy*; revne ullfiller) er et materiale lagd av opprevne filler av ull. Stoffet blir framstilt gjennom resirkulering ved å rive i stykker gamle tekstiler av ull slik at fibrene kan spinnes til nytt garn. Sjoddi brukes også som mykt fyllmateriale og vatt, for eksempel i vattepper, sittemøbler, madrasser, dukker med mer.

Ullfibrene i sjoddi er ofte skadet og kortere enn ordinære ullfibre, og kan da gi ull av dårligere kvalitet som ikke er egnet til toving. Sjoddi av førsteklasses ull kan likevel ha en bedre kvalitet enn ny ull som ved klassifisering er satt til en lavere grad.

## Industri
Sjoddiindustrien i England oppstod tidlig på 1800-tallet og var sentrert i West Yorkshire, omkring byene Batley, Morley, Dewsbury og Ossett. Her var det i år 1860 80 firmaer med 550 arbeidere som sorterte innsamlede ulltekstiler, og disse ble solgt videre til sjoddifabrikkene som det var om lag 130 av i West Riding. I midten av viktoriansk tid var USA og Canada et stort eksportmarked for sjoddiull. En vanlig bruk av materialet var uniformer for soldater og tepper.

Også i Norge var det en betydelig produksjon av sjoddi på slutten av 1800-tallet og første halvdel av 1900-tallet. Eksempler på norske sjoddifabrikker er Shoddyfabrikken på Grorud i Oslo, Arne Johannessens Shoddyfabrik på Askøy, sjoddifabrikken på Vadheim i Sogn og Fjordane og Torridal Tweed og Ulldynefabrikk i Agder.

## Etymologi
Betegnelsen stammer muligens fra et provinsielt ord fra Yorkshire som har ukjent opprinnelse.

Betegnelsen *shoddy* har på engelsk fra 1862 også fått en overført betydning om noe av dårlig kvalitet, særlig grunnet referanse til den amerikanske borgerkrigen grunnet kvaliteten på forsyninger til hæren.

## Se også
* Krøllhår

## Referanser
Eurykleia

**Eurykleia** (gresk: Εὐρύκλεια, *Eurýkleia*, også kjent som *Antifata*, Ἀντιφάτη i andre tradisjoner) er datter av Ops og barnebarn av Peisenor, foruten å være den greske helten Odyssevs' amme. 

Det var Eurykleia, og ikke Antiklea, Odyssevs' mor, som sørget for at Odyssevs' fikk sitt navn. Ammen la barnet på knærne til hans bestefar Autolykos, og ba ham gi barnet et navn. Eurykleia forsøkte å forlede ham til å gi gutten navnet *Polyaretos*, i betydningen «ham som har blitt bedt mye for». På gresk kan imidlertid Polyaretos også bli forstått i den motsatte mening: «mye forbannet». Autolykos synes å forstå denne tilleggsmeningen av navnet og ga således sin dattersønn navnet Odyssevs.

Som pike ble hun kjøpt av Laertes, Odyssevs' far. Hun ammet både Odyssevs og siden Telemakhos, Odyssevs' sønn. Eurykleias navn betyr «bredt-ry» mens Antikleas navn betyr «uten-ry». Det er mulig at spenningen mellom navnenes betydning reflekterer spenningen mellom de to kvinnelige søylene i Odyssevs' liv. Han var født av Antiklea, en adelskvinne, men ble ammet og oppfostret av Eurykleia, en tjenestepike av lavere samfunnsklasse. Odyssevs' berømmelse kom fra hans posisjon som adelsmann og stor kriger, men som får sin omvendte vridning da han etter sin lange hjemreise forkler seg som en anonym tigger. Hans heroisme er vesentlig for å erobre Troja; hans dyktighet som offentlig taler og kløktig luring og renkesmed foruten hans styrke og dyktighet på kampvollen var vesentlig for grekernes suksess i Trojakrigen. Imidlertid opptrer han som tigger ikke bare en gang, men to ganger. Han opptrer som en tigger for å snike seg inn i Troja og drepe intetanende trojanere, og på nytt da han kommer tilbake til Ithaka og planlegger å drepe alle frierne som plaget og utnyttet hans hustru Penelopeia. På flere vis er hans rolle som fattig tigger mer betydningsfull enn det i førstning kan synes. Hans tilbakekomst til sitt eget hjem etter tyve års fravær (ti års krig ved Troja og ti års sjøfart tilbake til Ithaka) ved at det knytter an til hans begynnelse med Eurykleia som amme:

:*Dit ble han ført i den usleste drakt av svinenes gjeter*
:*Ja, som en gammel og avfeldig mann, en ynkelig gjeter*
:*støttet han seg på sin stav med smussige filler på kroppen.*

Det er således passende, som beskrevet i *[[Odysseen]]*, at det er Eurykleia den første som gjenkjenner ham etter at han er kommet hjem. Etter at han ankommer sitt hus som en gjest av Penelopeia forkledd som en tigger, blir han badet av Eurykleia slik han ble som barn, og hun gjenkjenner ham på et arr over kneet som han hadde fått fra et villsvin mens han var på jakt med sin bestefar Autolykos. Odyssevs stoppet henne fra å fortelle andre om hans sanne identitet. Eurykleia kan deretter informere Odyssevs om hvem av hans kvinnelige tjenere som hadde vært troløse mot Penelopeia i hans fravær. Blant dem var Melantho, datter av Dolios, en av Penelopeias slaver, og som var blant de tolv som Telemakhos hengte.

## Referanser


## Litteratur
* Homer: *Odysseen*. Oversatt av P. Østbye, Gyldendal 2. oppl. 1996.
Dagfinn Hagen

**Dagfinn Hagen** (født 17. mai 1947) er en norsk tidligere skøyteløper som representerte Norge i både EM og VM Allround i 1973. Hagen gikk først for Raumnes & Årnes IL og senere for Oslo Idrettslag.

## Personlige rekorder

## Internasjonale mesterskap
Allround-VM på skøyter (deltatt 1 gang)
:* Deventer 1973.
::* beste resultat 21.-plass sammenlagt i Deventer 1973.

EM på skøyter (deltatt 1 gang)
:* Grenoble 1973.
::* beste resultat 7.-plass sammenlagt i Grenoble 1973.

## Referanser




## Eksterne lenker
* 
*  Dagfinn Hagen på www.ISU.html.infostradasports.com
*  Dagfinn Hagen på Jakub Majerski's Speedskating database (Adelskalender distanser og sammenlagt)
*  Dagfinn Hagen på The-Sports.org (mesterskapsresultater)
7. etappe av Giro d’Italia 2012

**7. etappe av [[Giro d'Italia 2012]]** gikk 12. mai 2012 fra Recanati til Rocca di Cambio, og strakte seg over 205 km i en kupert etappe. Etappen ble vunnet av Paolo Tiralongo som kom i mål etter en spurt. Den rosa ledertrøya ble tatt over av Ryder Hesjedal som kom i mål 0.05 etter vinneren. Gabriel Rasch kom i mål som nummer 144, 17.21 etter vinneren. Alexander Kristoff kom inn 23.52 etter vinneren på 162.-plass.

## Manglende ryttere
* **138**  Gianni Meersman (LTB) Brøt

## Referanser


## Eksterne lenker
*  Resultater på gazzetta.it
*  Resultater på gazzetta.it
Aleksandr Menkov

**Aleksandr Menkov** (russisk: Александр Александрович Меньков; født 7. desember 1990 i Minusinsk) er en russisk lengdehopper. Han fikk EM-gull både i junior- og U23-klassen, og fikk bronse ved VM innendørs i 2012.

## Karriere
Menkov markerte seg internasjonalt i 2009, da han deltok i tre store mesterskap. I juni deltok han i Lag-EM i friidrett i Leiria i Portugal, der han kom på sjetteplass i lengde. Han hoppet her 7,78 meter, som var ny personlig rekord. Spanske Eusebio Cáceres vant denne øvelsen. I juli deltok han ved junior-EM i Novi Sad i Serbia, der han vant gull, med lengden 7,98 meter, 14 cm foran Łukasz Masłowski som fikk sølv. Bare fire uker senere var han også med på VM i friidrett 2009 i Berlin, der han hoppet 7,72, som ikke holdt til en plass i finalen. Han endte på 32.-plass totalt.

I 2011 vant han gull ved Lag-EM i friidrett i Stockholm (Super League) i juni, med ny mesterskapsrekord på 8,20 meter, én cm foran svenske Michel Tornéus. Han ble U23-europamester i lengde i juni, da han vant U23-EM i friidrett 2011 i Ostrava. I september deltok han ved VM i friidrett i Daegu i Sør-Korea, der han kvalifiserte seg til finalen med 8,07 meter i kvalifiseringen, og endte på sjetteplass med 8,19 meter i finalen. I Diamond League fikk han én andreplass (Zürich), noe som holdt til tredjeplass sammenlagt i lengde i Diamond League 2011. 

Ved VM i friidrett innendørs 2012 fikk han bronse i lengde, med 8,22 meter, kun én cm bak Henry Frayne som fikk sølv.

## Referanser


## Eksterne lenker
*
Pachaconas (distrikt)

**Pachaconas** er et distrikt i provinsen Antabamba i regionen Apurímac i Peru. Distriktets nasjonale statistikkode er 030306 og hovedstaden er Pachaconas.

Distriktet ble opprettet den 20. august 1872.

## Landsbyer i distriktet Pachaconas

## Referanser


## Eksterne lenker
* Censos Nacionales: XI de Población y VI de Vivienda 2007.
* INEI: Dispositivo Legal de los Distritos
* Pueblos del Peru: Pachaconas  
* provinsen Antabamba og provinsens distrikter
Love You To (Beatles-sang)

**«Love You To»** er en sang av The Beatles som ble skrevet av George Harrison. Den ble først utgitt 5. august 1966 på gruppens syvende britiske album *[[Revolver]]*. Tre dager senere ble «Love You To» inkludert på den amerikanske utgaven av *Revolver*.

## Bakgrunn

Harrison skrev «Love You To» som ble hans første indisk inspirerte komposisjon. Han hadde spesielt det inskiske instrumentet sitar i tankene, og komponerte sangen mens hans spilte sitar. Teksten er halvt filosofisk og halvt en kjærlighetserklæring til hans daværende kone Pattie Harrison.

## Innspilling

Sangen ble påbegynt 11. april 1966  i Abbey Road Studios. Den hadde arbeidstittelen «Granny Smith» som er navnet på en type eple (etterhvert ville denne epletypen faktisk bli logoen på plateetikettene per 1968 – 1970, og diverse samlealbum etter 1970). Seks tagninger ble innspilt. Grunnkompet besto først av akustisk gitar, vokal og harmonivokal (sistnevnte besørget av Paul McCartney). På tagning tre kom sitaren inn i lydbildet. Tagning seks ble mest vellykket til videre arbeid. Det ble lagt på bass, fuzzgitar, sitar og tabla (et indisk rytmeinstrument). Mannen som spilte tabla het Anil Bhagwat. Han ble hentet i en Rolls-Royce og han husket alle jentefans som var utenfor studio med termos og noe og bite i mens de ventet på at gruppens medlemmer skulle komme ut. Via Harrisons venn Ayana Deva Angadi,  ble også andre musikere fra Asian Music Circle i nord London leid inn til dyst denne kvelden. Deres oppgaver var å spille sitar og tamboura (et indisk strengeinstrument), men deres navn ble aldri kreditert. Mark Lewisohn mener at Harrison selv muligens kan ha spilt den dominerende sitaren.

13. april 1966 ble de fire spor på tagning 6 overført til et nytt firesporsbånd (nummerert tagning 7) for å frigjøre noen spor til mer arbeid. Ringo Starr la på tamburin, Harrison mer vokal og McCartney harmonivokal som gikk høyt i toneleie. McCartneys bidrag ble droppet i mikse-arbeidet.

## Annet

*Dersom McCartney la på bass, er den i så fall «begravd» ned i miksen. Fuzz gitaren inntreffer kun i refrenget.
*Mono-versjonen varer cirka 8 sekunder lenger enn stereo-utgaven.
*«Love You To» starter med det som på indisk kalles «alap», altså en introduksjon som går over i hoveddelen, kalt «rag». Avslutingen hvor tempoet økes kalles «gat».

## Musikere og instrumenter

*George Harrison: akustisk gitar, fuzz gitar, sitar, vokal
*Ringo Starr: tamburin
*Anil Bhagwat: tabla
*ukredittert indisk musiker: sitar
*ukredittert indisk musiker: tamboura

## Referanser
Steindalsegga

**Steindalsegga** er et grensefjell mellom Volda kommune i Møre og Romsdal og Stryn kommune i Vestland. Det har en høyde på  meter over havet. Fjellet ligger i enden av Knutsdalen i Hornindal.



## Se også
* Liste over fjell i Hornindal
* Sidedaler i Hornindal

## Referanser
Teres Lindberg

**Teres Victoria Lindberg** (født 1974) er en svensk politiker for Socialdemokraterna, og har vært riksdagsmedlem i Sverige siden 2011. Hun ble valgt inn i riksdagen for Stockholms kommuns valkrets på plass 24.

## I riksdagen
Lindberg var riksdagskandidat for Socialdemokraterna ved riksdagsvalget i Sverige 2010, men ble ikke valgt inn. Først da Mona Sahlin forlot riksdagen i 2011, fikk Lindberg hennes plass.

## Referanser


## Eksterne lenker
* 
* 
* Teres Lindberg på Sveriges riksdags nettside
The Rocker

***The Rocker*** er en komedie fra 2008. Filmen er regissert av Peter Cattaneo, og har Rainn Wilson, Josh Gad, Teddy Geiger, Emma Stone og Christina Applegate i hovedrollene.

## Handling
På 1980-tallet var Robert «Fish» Fishman (Rainn Wilson) en trommeslager som hadde en karriere foran seg da han var med i metallbandet Vesuvius. Men da bandet blir tilbudt platekontrakt, vraker de andre bandmedlemmene Fish til fordel for nevøen av presidenten for plateselskapet, og han blir stående igjen uten noen ting. Vesuvius slår gjennom, og Fish tilbringer de neste 20 årene i bitterhet.

20 år senere lever Fish et miserabelt liv. Han har nettopp blitt dumpet av kjæresten og fått sparken fra sin kjedelige jobb, og må flytte inn hos søsteren Lisa (Jane Lynch), hennes mann og to barn. Så, mens han bor på loftet og ser etter en jobb, dukker det opp en mulighet han har ventet på. Lisas sønn – og Fishs nevø – Matt (Josh Gad) spiller i high school-bandet A.D.D. sammen med vennene Curtis (Teddy Geiger) og Amelia (Emma Stone). De skal spille på skoledansen, men trommeslageren gir seg – og Fish tilbyr seg naturligvis å steppe inn.

Skoledansen blir en katastrofe, men Fish gir seg ikke, og skaffer dem en ny spillejobb, noe som fører dem ut på veien i ekte rockebandstil. Denne gangen skal ingenting stoppe ham fra å få leve ut det bekymringsløse rockestjernelivet han alltid har drømt om.

## Rolleliste

## Eksterne lenker
* 
*
We’ll Meet Again

**«We'll Meet Again»** er en sang gjort kjent av den britiske sangerinnen Vera Lynn. 

Sangen er skrevet av Ross Parker og Hugh Charles i 1939, og er en av de mest kjente sangene fra andre verdenskrig. 

## Tematikk
Sangen handler om soldater som skal ut å kjempe, og om deres familier og kjærester. Gjennomgangstemaet, at «vi møtes igjen» (engelsk: «We'll meet again»), var egnet til å skape fremtidstro i en situasjon da mange soldater ikke kom til å vende levende tilbake fra krigen, og derfor ikke ville få se sine kjære igjen. Sangteksten kunne derfor også tolkes som et løfte om at man skulle møtes igjen i det hinsidige etter døden.

## Senere referanser og fremføringer
I populærkulturen finnes det mange senere referanser til denne sangen. Ett eksempel er sangen «Vera» av Pink Floyd. «We'll meet again» har også blitt benyttet i TV-programmer og på film, og blitt fremført av flere andre artister, eksempelvis av Johnny Cash.

*[[Dr. Strangelove]]* (1964) inneholder Lynns originalversjon og filmen bidro til å gi sangen og Lynn fornyet popularitet.

## Norsk versjon
Jan Thoresen har skrevet en norsk tekst med tittelen «Vi ses igjen».  Den norske versjonen er laget av Jan Thoresen til innspillingen *[[Frem fra Glemselen kap.14]]* med Helge Borglund.

## Referanser
Uavhengige grekere

**Uavhengige grekere** (gresk: , *Anexartiti Ellines*) er et gresk høyrepopulistisk, EU-kritisk parti stiftet i 2012.

## Historie
Partiet ble stiftet 24. februar 2012 av Panos Kammenos som på det tidspunktet var innvalgt til Hellas' parlament for Nea Dimokratia.

Etter valget i mai 2012 fikk partiet 33 medlemmer i nasjonalforsamlingen, ved valget i juni samme år 20 representanter. I januarvalget 2015 oppnådde partiet en representasjon på 13 medlemmer av parlamentet og ved valget i september 2015, ble resultatet 10 representanter.

## Partiprogram
Partiet erklærte motstand mot den sparepolitikk som ved stiftelsen var ført av regjeringen etter initiativ fra EU og IMF. Kammenos oppfordret til en nasjonal reisning mot de krav om innsparinger som bl.a. Tyskland hadde krevd av Hellas. Offentliggjøringen av partiprogrammet 11. mars 2012 ble lagt til landsbyen Distomo hvor det tyske Waffen-SS utførte en massakre i 1944.

## Referanser


## Eksterne lenker
*
Jonny Liland

**Jonny Liland** (født 1978) er en norsk lokalpolitiker (Ap) som var ordfører i Sirdal kommune 2011–2015. Han ble på nytt ordfører etter valget i 2019 og i 2023.

## Referanser
The House Bunny

***The House Bunny*** er en romantisk komedie fra 2008. Filmen er regissert av Fred Wolf, produsert av Adam Sandler, og har Anna Faris, Colin Hanks, Emma Stone, Kat Dennings og Hugh Hefner i hovedrollene.

## Handling
Den bortskjemte, prektige Shelley (Anna Faris) er favorittbunnyen til Hugh Hefner (som spiller seg selv i filmen), har bodd på godset hans i mange år, og kjenner knapt til noe annet liv. Når Hefner plutselig går lei henne og kaster henne ut, har hun derfor ingen steder å ta seg til. Hun går seg vill i Beverly Hills, og havner til slutt hos studentforeningen Zeta Alpha Zeta, hvor hun møter en forsamling jenter som har som mål å være den mest populære studentforeningen, men som er en av de absolutt minst populære. Hun får bo hos dem, og underveis lærer Shelley jentene hvordan de kan ta seg best mulig ut og tiltrekke seg flere personer, mens Shelley selv lærer å oppføre seg som en normal kvinne.

## Rolleliste

## Eksterne lenker
* 
*
Monica Green

**Monica Green** (født 1959) er en svensk politiker for Socialdemokraterna. Hun var riksdagsmedlem i Sverige fra 1994 til 2018. Hun ble valgt inn i riksdagen for Västra Götalands läns östra valkrets på plass 43. Av yrke er hun lærer.

Green var medlem av Sveriges delegasjon til Den interparlamentariske union, og medlem av OSSE-delegasjonen. Hun var også medlem av trafikkomiteen, samt vara i finanskomiteen og i skattekomiteen. I 2006 ble hun kåret til «Sveriges beste IT-politiker» av bransjeorganisasjonen IT-företagen; mai 2011 ble hun valgt til partiets talsperson i IT-spørsmål.

## Referanser

 


## Eksterne lenker
* }
* 
* 
* 
* Socialdemokraterna.se -  Monica Green
Ghosts of Girlfriends Past

***Ghosts of Girlfriends Past*** er en romantisk komedie fra 2009. Filmen er regissert av Mark Waters, skrevet av Jon Lucas og Scott Moore, og har Matthew McConaughey, Jennifer Garner og Michael Douglas i hovedrollene.

## Handling
Connor Mead (Matthew McConaughey) er en smakløs og arrogant motefotograf som bader i damer og som lever et bekymringsløst liv. Han blir invitert i bryllupet til broren Paul (Breckin Meyer) og hans forlovede Sandra (Lacey Chabert), selv om det egentlig ikke er noen som vil ha ham der. Under forberedelsene møter han igjen barndomsvennen Jenny Perotti (Jennifer Garner), hvis fortid med er en stor del av grunnen til at Connor er den personen han har blitt.

Connor oppfører seg som sitt vanlige selv, og holder på å ødelegge bryllupet – helt til han blir hjemsøkt av spøkelser. Han ser først spøkelset til sin avdøde onkel Wayne (Michael Douglas), som oppdro ham etter at foreldrene døde i en bilulykke og som lærte ham den livsstilen han har. Wayne forteller Connor at han vil få besøk av tre spøkelser den kommende natta, og at han vil oppdage noe om seg selv på veien. Det viser seg at Wayne har helt rett – men vil Connor greie å forandre seg etter så lang tid?

## Rolleliste

## Referanser


## Eksterne lenker
*
Friends with Benefits

***Friends with Benefits*** er en romantisk komedie fra 2011. Filmen er regissert av Will Gluck, og har Justin Timberlake og Mila Kunis i hovedrollene.

## Handling
Dylan (Justin Timberlake) og Jamie (Mila Kunis) møtes i jobbsammenheng og finner umiddelbart tonen. Imidlertid kommer de begge nettopp fra stygge samlivsbrudd, og de prøver å ligge unna romantiske forhold for en stund. Men de finner raskt ut at de ikke kan motstå hverandre, og prøver å ha et "venner med fordeler"-forhold hvor de ligger sammen, men ikke blander inn romantiske og kompliserte følelser, som i de klisjefulle romantiske komediene fra Hollywood. De regner med at det ikke skal bli noe problem, siden Jamie er følelsesmessig ødelagt og Dylan sjelden lar følelser komme i veien. Det går selvsagt ikke bra ...

## Rolleliste

## Eksterne lenker
* 
*
Skipskran

En **skipskran** er en heisekran montert på et skip, men begrenset til å løfte last innenfor skipssidene i åpent farvann.

Den kan brukes til lasting og lossing utover skipssiden i lukket farvann (ved havn). Dersom man vil betjene last ut over skipssiden i åpent farvann må kranen tilfredsstille sikkerhetskrav og konstruksjon som Offshorekran. Normalt bruksområde for en skipskran vil være betjening av luker og last som er på selve skipet, samt laste og lossearbeid inne i et lukket havneområde. Disse vil som regel ha en relativt enkel konstruksjon og kunne sammenlignes med fastmontert hydraulisk kran med en forsterket svingmotor funksjon for å kunne betjenes ved en viss krengning på skipet den er montert på.
Tolga-Os Sparebank

**Tolga-Os Sparebank** er en sparebank etablert i 1865 med hovedkontor på Tolga. Hovedkontoret ligger i Brugata i Tolga sentrum, og har fem andre avdelingskontor i Elverum, Folldal, Hamar, Os og Tynset.

Banken var tidligere medeier i Eika Gruppen og del av Eika Alliansen, men gikk ut i 2022 og dannet Lokalbank-alliansen – sammen med ni andre frittstående og selvstendige sparebanker i Norge. 

Fra 2021 tilbyr banken forsikringer gjennom Frende Forsikring.

## Historikk
I 1865 sendte ordfører Tore N. Røe brev til Kongen om behovet for en sparebank som dekket prestegjeldet mellom Røros og Tynset. I nabogjeldene var det allerede opprettet banker, men de ga ikke de samme fordelene til kunder utenfor egne prestegjeld. Røros Sparebank krevde for eksempel 0,5 prosent mer i rente av låntagere utenfor Røros Prestegjeld.

Den 8. mars 1865 godkjente Den Kongelige Norske Regjerings Finans- og Told-departement ordførerens planer om «Tolgen Prestegjelds Sparebank», og den nye banken startet opp den 6. mai 1865.

## Referanser


## Eksterne lenker
*
Olle Thorell

**Lars Olof Olle Thorell** (født 1967) er en svensk politiker for Socialdemokraterna, og har vært riksdagsmedlem i Sverige siden 2010. Han ble valgt inn i riksdagen for Västmanlands läns valkrets på plass 236. Av yrke er han lærer.

## I riksdagen
Thorell ble valgt inn til riksdagen første gangen i 2006. I riksdagen sitter han i utenrikskomiteen, og er vara i miljø- og landbrukskomiteen.

## Referanser


## Eksterne lenker
* 
* 
*
San Giorgio del Sannio

**San Giorgio del Sannio** er en kommune (comune) i den italienske Beneventoe-provinsen i regionen Campania. Det bor 9920 innbyggere her (2013).

## Referanser


## Eksterne lenker
*
Morgan Johansson

**Morgan Johansson** (født 1970) er en svensk politiker for Socialdemokraterna, og har vært riksdagsmedlem i Sverige siden 1998. Han ble valgt inn i riksdagen for Skåne läns södra valkrets på plass 155. Johansson har vært konsultativ statsråd som folkehelseminister (svensk *folkhälsominister*), tilknyttet socialdepartementet. Av yrke er han journalist.

## I riksdagen
I riksdagen er Johansson leder av justiskomiteen, medlem av krigsdelegasjonen og vara i utenriksnemnda.

## Øvrig karriere
Johansson var lederskribent i avisen *[[Arbetet]]* 1994 til 1997, og politisk sakkyndig ved statsrådsberedningen 1997-1998. Han har vært aktiv i religionsdebatten, og har skrevet flere debattartikler for forbundet Humanisterna, hvor han også har vært styremedlem siden 2007.

Johansson har, av forfatteren og journalisten Christer Isaksson, blitt beskrevet som tilhørende venstrefløyen innen partiet.

## Referanser


## Eksterne lenker
* 
* 
*
Gangster Squad

***Gangster Squad*** er en dramafilm fra 2013. Filmen er regissert av Ruben Fleischer, skrevet av Will Beall basert på boken *Gangster Squad* av Paul Lieberman, og har Josh Brolin, Ryan Gosling, Sean Penn og Emma Stone i hovedrollene.

## Handling
Filmen er satt til Los Angeles i 1949, og følger de to politimennene Jerry Wooters (Ryan Gosling) og John O'Mara (Josh Brolin) mens de leder an jakten på vestkystmafiaen, ledet av Mickey Cohen (Sean Penn), som så å si styrer byen.

## Rolleliste

## Trivia
* Jamie Foxx ble vurdert for rollen som Rocky Washington. 
* Ashley Greene, Teresa Palmer, Camilla Belle, Aly Michalka, Lily Collins, Emmy Rossum, Amanda Seyfried og Maggie Grace gjorde audition for rollen som Grace Faraday. 
* Bryan Cranston var castet som Max Kennard, men måtte trekke seg grunnet andre prosjekter. 
* Amy Adams og Kate Winslet ble vurdert for å spille Connie O'Mara. 
* Både Adam Brody, Joel Edgerton, Luke Evans og Joseph Gordon-Levitt var i diskusjonen om å spille Jerry Wooters før Ryan Gosling ble valgt.

## Eksterne lenker
* 
*
Frederik Kølpin Ravn

**Frederik Kølpin Ravn** (født 10. mai 1873 i Aalborg, død 25. mai 1920 i New York) var en dansk botaniker og plantepatolog. Han var professor i plantepatologi ved Den Kongelige Veterinær- og Landbohøjskole.

Ravn forfattet flere viktige avhandlinger om sykdommer og skadedyr i landbruket, og hvordan man kunne bekjempe disse, blant annet *Kaalbroksvampen* fra 1908. Siden 1915 var han medlem av Lantbruksakademien i Stockholm.

## Referanser


## Eksterne lenker
* Nordisk familiebok om Ravn, Frederik Kølpin, 1904-1926.
Civitavecchia

**Civitavecchia** er en by og kommune (comune) i Italia med  innbyggere (2013). Byen ligger i Storbyområdet Roma hovedstad i regionen Lazio.

## Referanser


## Eksterne lenker
* 
* Civitavecchia (italiensk)
Stockholms filmfestival

**Stockholms filmfestival** eller **Stockholm International Film Festival** er en årlig filmfestival i Stockholm etablert i 1990. Festivalen drives av en ideell organisasjon med samme navn, med støtte fra Stockholms läns landsting, Stockholms stad og Svenska Filminstitutet.

Stockholms filmfestival finner sted i november hvert år og viser da rundt 180 filmer. Festivalen vil fremheve unge og uetablerte filmskapere. I snitt var hver tredje film på festivalen i 2011 regissert av en debutant, og kun regissører som har regissert maks to filmer tidligere får delta i konkurransene. Festivalen har også et mål om å løfte frem kvinnelige regissører, og i 2011 var 26 % av filmene regissert av kvinner. Det er også innstiftet et langfilmstipend på fem millioner kroner rettet mot kvinnelige regissører som befinner seg i begynnelsen av sin karriere.

## Historie
Festivalen ble etablert i 1990 av Ignas Scheynius og Kim Klein sammen med nåværende festivalleder Git Scheynius. Den første festivalen varte over fire dager, og åpningsfilmen var «Wild at Heart» av David Lynch.

Filmfestivalen ble den første nordiske filmfestivalen som ble autorisert av FIAPF (**'). Samtidig fikk festivalen godkjennelse for å ha en internasjonal kritikerjury fra [[FIPRESCI]] (**').

I 1991 ble festivalen utvidet til å gå over 10 dager, og ekstravisninger ble holdt gjennom hele året. I kulturhovedstadsåret 1998 ble det gjennomført visninger på Stockholms centralstation og det ble innført en ny bolk for asiatisk film.

I 1999 ble beslutningen tatt om å drive og vise filmer på kinoen Skandia sammen med blant andre SF Bio. I 2000 ble ungdomsprosjektet Junior startet, en egen festival for unge filminteresserte mellom 6 og 16 år.

## Referanser

## Eksterne lenker
*
Jens Boyesen

**Jens Mogens Boyesen** (født 9. oktober 1920 i Oslo, død 20. november 1996) var en norsk diplomat og politiker for Arbeiderpartiet.

## Liv og virke
### Andre verdenskrig
Da andre verdenskrig kom til Norge var Boyesen i gang med jusstudier. Han kom med i illegalt arbeid og var mellommann mellom Norges legasjon i Stockholm og gruppen rundt høyesterettsdommer Ferdinand Schjelderup, slik at det ble etablert kontakt mellom regjeringen i London og *[[Kretsen]]* (sivilt motstandsarbeid i Norge). Boyesen arbeidet også i fagbevegelsen og var aktiv i motstanden mot nazifisering av Landsorganisasjonen. I januar 1944 måtte han ta seg over til Sverige. Han ble der sekretær ved den norske legasjonen.

### Diplomatisk og politisk karriere
Boyesen avla i 1947 juridisk embetseksamen. Han begynte i Utenriksdepartementet og fikk en mangslungen karriere der.

Han ble i 1951 første gang statssekretær i Utenriksdepartementet og ble sittende til 1954. Fra 1954 til 1955 var han statssekretær i Forsvarsdepartementet. Boyesen var på nytt statssekretær i Utenriksdepartementet fra 1963 til 1965.

I 1955 ble Boyesen ambassadør ved Norges delegasjon til NATO samtidig som han også var ambassadør ved Norges delegasjon til OEEC. Han var en periode fra 1967 ved Forsvarets forskningsinstitutt før han i mai 1968 ble utnevnt til ambassadør i Budapest. Senere samme år ble han ambassadør ved Norges delegasjon til internasjonale organisasjoner i Genève. I 1973 fulgte oppdrag som ambassadør i Belgia og Luxembourg. Boyesen ble norsk ambassadør til Det europeiske fellesskap i 1973 og satt med denne stillingen til 1977, da han ble ambassadør i Frankrike.

## Referanser


## Eksterne lenker
*
Secret Symphony

**Secret Symphony** er Katie Meluas femte studioalbum. Det ble utgitt 5. mars 2012. Albumet ble spilt inn ved Air Studios i London.

## Sporliste
Hans Due

**Hans Due** (født 13. juli 1874, død 8. oktober 1916) var en norsk friidrettsutøver, som representerte Idrettsklubben Tjalve. Han vant flere NM-medaljer i friidrett fra 1898 til 1900. 

## Medaljer i norske mesterskap

## Referanser
Hydraulisk oppsprekking

**Hydraulisk oppsprekking** (engelsk *hydraulic fracturing* eller populært *fracking*) er en metode for utvinning av petroleumsråstoff fra fossile bergarter. Metoden er omdiskutert og kritisert, men synes å gripe om seg i verden. USA og Canada er spesielt kjent for å ha tatt metoden i bruk, men metoden er også brukt i andre land. 

Metoden går ut på å injisere væske under trykk gjennom et borehull. Det får de gassrike skiferlagene til å sprekke slik at skifergassen frigjøres og kan samles opp.

## Referanser
Telemiades

***Telemiades*** er en slekt av sommerfugler som hører til familien smygere (Hesperiidae).

## Utseende
Middelsstore (vingespenn 30-40 millimeter), brune smygere. Forvingene har ofte noen halvt gjennomsiktige, lyse flekker, men disse kan mangle og det kan finnes mørke flekker eller bånd. Tre av artene har skinnende gul bakkant på bakvingen.

## Levevis
Disse sommerfuglene lever i tropisk og subtropisk skog. De har en meget rask, svirrende flukt. De drikker gjerne urin og annen mineralholdig væske fra bakken.

## Utbredelse
Artene er vidt utbredt i Mellom- og Sør-Amerika.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien **smygere**, Hesperiidae
************** Eudaminae Mabille, 1877
*************** Slekten *Telemiades* Hübner, 1819 
**************** *[[Telemiades amphion]]* (Geyer, 1832)
**************** *[[Telemiades antiope]]* (Plötz, 1882)
**************** *[[Telemiades avitus]]* (Stoll, 1781)
**************** *[[Telemiades centrites]]* (Hewitson, 1870)
**************** *[[Telemiades choricus]]* (Schaus, 1902)
**************** *[[Telemiades chrysorrhoea]]* (Godman & Salvin, 1893)
**************** *[[Telemiades corbulo]]* (Stoll, 1781)
**************** *[[Telemiades delalande]]* (Latreille, 1824)
**************** *[[Telemiades epicalus]]* Hübner, 1819
**************** *[[Telemiades gallius]]* (Mabille, 1888)
**************** *[[Telemiades laogonus]]* (Hewitson, 1876)
**************** *[[Telemiades litanicus]]* (Hewitson, 1876)
**************** *[[Telemiades megallus]]* Mabille, 1888)
**************** *[[Telemiades meris]]* (Plötz, 1886)
**************** *[[Telemiades nicomedes]]* (Möschler, 1879)
**************** *[[Telemiades oiclus]]* (Mabille, 1889)
**************** *[[Telemiades penidas]]* (Hewitson, 1867)
**************** *[[Telemiades sila]]* Evans, 1953
**************** *[[Telemiades squanda]]* Evans, 1953
**************** *[[Telemiades trenda]]* Evans, 1953
**************** *[[Telemiades vansa]]* Evans, 1953
**************** *[[Telemiades vespasius]]* (Fabricius, 1793)

## Kilder
* Brower, A.V.Z. og Warren, A. (2007) *Telemiades* på *Tree of life* http://tolweb.org/Telemiades/
* Markku Savela's Lepidoptera and some other life forms: Sjekkliste over artene. Hentet 13.5. 2012.
* Butterflies of Amazonia – *Telemiades epicalus* http://www.learnaboutbutterflies.com/Amazon%20-%20Telemiades%20epicalus.htm
* Butterflies of Amazonia – *Telemiades nicomedes* http://www.learnaboutbutterflies.com/Amazon%20-%20Telemiades%20nicomedes.htm

## Eksterne lenker
* 
* Butterflies of America – *Telemiades* spp. http://butterfliesofamerica.com/t/Telemiades_a.htm
Ridens

***Ridens*** er en slekt av sommerfugler som hører til familien smygere (Hesperiidae).

## Utseende
Middelsstore til nokså store (vingespenn 27–55 millimeter) smygere med smale vinger. Oversiden er mørk med noen halv gjennomsiktige, lyse flekker, gjerne også med noen metalliske skjell i vingenes indre del. Undersiden er lyst brunlig.

## Utbredelse
Artene er vidt utbredt i Mellom- og Sør-Amerika.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien **smygere**, Hesperiidae
************** Eudaminae Mabille, 1877
*************** Slekten *Ridens* Evans, 1952 
**************** *[[Ridens allyni]]* Freeman, 1979
**************** *[[Ridens bidens]]* Austin, 1998
**************** *[[Ridens biolleyi]]* (Mabille, 1900)
**************** *[[Ridens brigdmani]]* (Weeks, 1902)
**************** *[[Ridens crison]]* (Godman & Salvin, 1893)
**************** *[[Ridens fieldi]]* Steinhauser, 1974
**************** *[[Ridens fulima]]* Evans, 1952 
**************** *[[Ridens fulminans]]* (Herrich-Schäffer, 1869)
**************** *[[Ridens harpagus]]* (C. & R. Felder, 1867)
**************** *[[Ridens mephitis]]* (Hewitson, 1876)
**************** *[[Ridens mercedes]]* Steinhauser, 1983
**************** *[[Ridens miltas]]* (Godman & Salvin, 1893)
**************** *[[Ridens nora]]* Evans, 1952 
**************** *[[Ridens pacasa]]* (Williams, 1927)
**************** *[[Ridens panche]]* (Williams, 1927)
**************** *[[Ridens philistus]]* (Hopffer, 1874)
**************** *[[Ridens ridens]]* (Hewitson, 1876)
**************** *[[Ridens telegonoides]]* (Mabille & Boullet, 1912)
**************** *[[Ridens toddi]]* Steinhauser, 1974
**************** *[[Ridens tristis]]* (Draudt, 1922)

## Kilder
* Brower, A.V.Z. og Warren, A. (2007) *Ridens* på *Tree of life* http://tolweb.org/Ridens/
* Markku Savela's Lepidoptera and some other life forms: Sjekkliste over artene. Hentet 13.5. 2012.

## Eksterne lenker
* 
* Butterflies of America – *Ridens* spp. http://butterfliesofamerica.com/t/Ridens_a.htm
Richard E. Rubenstein

**Richard E. Rubenstein** (født 24. februar 1938) er en amerikansk professor og forfatter. Han har vært ansatt som professor ved School for Conflict Resolution and Public Affairs, George Mason University siden 1987. Han er bosatt i Washington D.C.

Rubenstein tok  en bachelorgrad i historie og litteratur ved Harvard College i 1959. Han var Rhodes-stipendiat ved University of Oxford hvor han fullførte en mastergrad (Master of Arts) i 1961 og avla den juridiske doktorgraden ved Harvard Law School i 1963.

Etter dette arbeidet praktiserte Rubenstein jus i Washington D.C., underviste i statsvitenskap ved Roosevelt University og var professor i jus ved  Antioch School of Law før han ble ansatt som professor ved George Mason University i 1987.

Rubensteins spesialområde er amerikansk utenrikspolitikk, religiøse konflikter, terrorisme og metoder for løsning av alvorlige konflikter på nasjonalt eller internasjonalt plan.

Rubenstein har utgitt en rekke bøker.

## Bibliografi

* *Rebels in Eden: Mass Political Violence in America*.  Little, Brown.  1970.
* *Left Turn: Origins of the Next American Revolution*. Little, Brown.  1973.
* *Alchemists of Revolution: Terrorism in the Modern World*. Basic Books. 1987. .
* *Comrade Valentine: The True Story of Azef the Spy*. Harcourt. 1994. .
* *When Jesus Became God: The Struggle to Define Christianity During the Last Days of Rome*. Harcourt. 2000. 
* *Aristotle's Children: How Christians, Muslims, and Jews Rediscovered Ancient Wisdom and Illuminated the Middle Ages*. Harcourt. 2003. .
* *Thus Saith the Lord: The Revolutionary Moral Vision of Isaiah and Jeremiah*.  Harcourt. 2006. 
* ''Reasons to Kill: Why Americans Go To War'' . Bloomsbury Press. 2010. 

## Referanser


## Kilder

* Profilside ved George Mason University.
* Biografi, Reasons To Kill (egen blogg).
Kulturhelt

**Kulturhelt** er en mytologisk helt som spesiell for en gruppe (kulturell, etnisk, religiøs og lignende) som endrer sine omgivelser eller verden ved oppfinnelse eller oppdagelse. En typisk kulturhelt kan bli gitt æren for oppdagelsen av ilden, eller jordbruket, sanger, tradisjon, lov eller religion, og er vanligvis den viktigste legendariske figuren til et folk, tidvis som grunnleggeren av det herskende dynasti som med rette eller urette har genealogi som peker tilbake til kulturhelten.

I en del kulturer er det dualistiske myter med to kulturhelter som arrangerer verden på et komplementært vis. Dualistiske kosmologier er til stede på alle kontinenter bosatt av mennesker og viser stort mangfold: de kan ha kulturhelter, men også demiurger (verdensskapere), eksempelvis dualistiske skapelsesmyter i det sistnevnte tilfellet, eller andre vesener; de to heltene kan konkurrere eller samarbeide; de kan bli oppfattet som nøytrale eller kontrastert som gode kontra onde; være av samme betydning eller adskilt som mektige kontra svake; være brødre (selv tvillinger) eller ikke være slektninger i det hele tatt.

I mange kulturer er den mytologiske figuren en kombinasjon av en luring og en kulturhelt. Som illustrasjon for dette stjal Prometheus i gresk mytologi ilden fra gudene for å gi den til menneskene.

I mange mytologier og trosforestillinger hos indianere i Nord-Amerika er det prærieulvens ånd som stjal ilden fra gudene (eller stjernene eller solen), og er mer av en luring enn en kulturhelt. Indianere fra sørøstlige delen av USA har på typisk vis sett på haren som luring/kulturhelt, og indianske stammer i nordvestlige USA mot Stillehavet har mytologiske fortellinger som har en ravn i denne rollen. I en del fortellinger stjeler ravnen ilden fra sin onkel beveren og gir den til sist til menneskene. 

Den vestafrikanske edderkoppen Ananse er også forestilling om en luring som er utbredt på det afrikanske kontinent. Hos mayaene var heltetvillingene kulturhelter, mens Väinämöinen var finnenes kulturhelt i eposet *[[Kalevala]]*.

## Referanser


## Litteratur
* Long, Jerome H. (2005): «Culture Heroes» i: Lindsay Jones et al.: *Encyclopedia of Religion*. **3** (2. utg.). Macmillan Reference USA: Thomas Gale.
* Zolotarjov, A.M. (1980): «Társadalomszervezet és dualisztikus teremtésmítoszok Szibériában» [= Sosial struktur og dualistiske skapelsesmyter i Sibir] i: Hoppál, Mihály (på ungarsk): *A Tejút fiai. Tanulmányok a finnugor népek hitvilágáról* [= Melkevegens sønner: Studier av trossystemer til finsk-ugriske folk]. Budapest: Európa Könyvkiadó. ss. 29–58. ISBN 963-07-2187-2.
Skånes flagg

**Skånes flagg** er et uoffisielt regionalt flagg som ikke er kjent lenger tilbake enn til rundt 1900 som symbol for Skånelandene (Skåne, Halland, Blekinge og Bornholm) under navnet *Skånelandenes flagg*. Det ble foreslått som Skånes flagg i 1902 av brødrene Mathias og Martin Weibull.  Region Skånes Regionstyrelse vedtok 23. oktober 2017 å gjøre flagget offisielt.

Det offisielle landskapsflagget for landskapet Skåne er i likhet med de andre landskapsflaggene i Sverige et såkalt våpenbanner.  Det er en kvadratisk duk bestående av Skånes landskapsvåpen.

## Historie
Flagget var sjelden i bruk før 1960-årene, men ble da gjenopplivet av skånske lokalpatrioter i flere organisasjoner. Initiativtagerne oppfatter flagget som en videreføring av en heraldisk arv fra middelalderen. Teorien om opprinnelse i middelalderen er imidlertid tvilsom, mener flagghistorikere. Historikeren Martin Weibull i Lund tilskrives ofte æren for at han «skapade flaggan på 1870-talet». 

Flagget er registrert under navnet *Skånelands flagga* med de nye proporsjonene av en privat organisasjon i publikasjonen *[[Skandinavisk våpenrulle]]* (SVR 431/92), noe som ble gjort i 1992.

*Stiftelsen Skåneländska Flaggans Dag* feirer flagget tredje søndag i juli.

## Utseende
Som de nordiske nasjonalflaggene er dette et korsflagg. Det består av et gult kors på rød bunn. Det er sannsynligvis en kombinasjon av fargene i Sveriges og Danmarks nasjonalflagg og avspeiler landskapets historiske tilknytning til begge landene.

Også tinkturene i landskapsvåpenet, gult og rødt, kan ha inspirert til fargevalget. Det bildemessige utgangspunktet for Skånes landskapsvåpen var Malmös kommunevåpen, som er blasonert i sølv og rødt. Sølv byttes da mot gull i landskapsvåpenet, for å skape et skille mellom de to våpnene. På den måten blir rødt og gull (gult) oppfattet som skånske farger. De samme tinkturene finner man imidlertid i Smålands, Upplands og Östergötlands landskapsvåpen. Det finnes ingen nedtegnelse om fargevalget fra flaggets skapere, noe som har gitt opphav til mange spekulasjoner og lanseringer av spesifikke teorier om et eldre opphav. Den internasjonale fargekoden er Rød PMS179 Gul PMS108.

Flagget fremstilles både med samme proporsjoner som det svenske flagget; bredde 5-2-9 og høyde 4-2-4, og med proporsjoner lånt fra en eldre versjon av Dannebrog, bredde 3-1-4,5 og høyde 3-1-3. «Danske» proporsjoner er i nyere tid det vanligste, anbefalt av «Stiftelsen Skåneländska flaggans dag».

## Andre rødgule korsflagg
Et flagg som var identisk med skåneflagget, og med proporsjoner som Sveriges flagg, ble fra 1933 til 1945 brukt som partiflagg for det norske nasjonalsosialistiske partiet Nasjonal Samling. Skåneflagget var ukjent for de fleste da NS fikk ideen til et identisk flagg, og  tilhengerne av skåneflagget visste ikke at det i mellomtiden var brukt til et politisk formål i Norge, forbudt i 1945. I Finland ble et korsflagg med de samme farger foreslått som nasjonalflagg da landet ble selvstendig 1918, men dagens hvite og blå flagg ble valgt. Svensktalende Finlandssvensker bruker dette uoffisilt som sitt symbol. 

## Se også
* Kalmarunionens flagg

## Referanser
Nesheim skole (Levanger)

**Nesheim skole** er en barneskole som har stått siden andre verdenskrig. Den har 2 bygg, ett gammelt og ett nytt.

## Eksterne lenker
* Om Nesheim skole på Levanger kommunes nettsider
Martin Hersman

**Martinus Anthonius Johannes Maria «Martin» Hersman** (født 26. februar 1974 i Sassenheim, Zuid-Holland) er en nederlandsk tidligere skøyteløper.

Han er gift med tidligere skøyteløper og nåværende daglig leder av IT4Kids Colette Zee. Og sammen har de den skøyteløpende datteren Pien Hersman.

## Personlige rekorder

## Sammenlagt i [[Verdenscupen på skøyter|Verdenscupen]]

## Referanser


## Eksterne lenker
* 
* 
*  Profil på Jakub Majerski's Speedskating database (Adelskalender distanser og sammenlagt)
* 
*  Profil på ISU sine nettsider. (distanseresultater, på feil navn men riktig person)
*  Profil på SpeedskatingResults.com (personlige rekorder)
*  Profil på The-Sports.org (noen resultater)
*  Profil på Effesport.nl (noen resultater, ikke komplett som gir feil personlige rekorder -oversikt)
*
Papua Barat

**Papua Barat** eller **Vest-Papua** (provins) er en provins i Indonesia som omfatter den aller vestligste delen av Ny-Guinea. Den ble dannet 14. november 2003 ved en utskillelse fra provinsen Papua. Provinsen het fra begynnelsen Irian Jaya Barat, men byttet navn til Papua Barat den 7. februar 2007.

## Administrativ inndelning
Provinsen er inndelt i ti distrikter og en by.

**Distrikt** (*Kabupaten*): 
* Fak-Fak 
* Kaimana 
* Manokwari
* Maybrat 
* Raja Ampat 
* Sorong 
* Sorong Selatan
* Tambraw 
* Teluk Bintuni 
* Teluk Wondama 

**By** (*Kota*): 
* Sorong

## Referanser


## Eksterne lenker
*
Jian Fang Lay

**Lay Jian Fang** (født 6. mars 1973) er en australsk bordtennisspiller. Hun representerte Australia i sommer-OL i 2000, 2004, 2008, 2012, 2016 og 2020.

## Referanser


## Eksterne lenker
*